### Beslutning

Fremsendes til Økonomiudvalget til behandling i henhold til beslutning i byrådets møde den 28. april 2021.

Sagen blev behandlet med sagerne 12, 13 og 15 - 19.

### Resumé

Med regnskabsaflæggelsen for 2020 er afdelingernes samlede opsparing ultimo 2019 463 mio. kr. Der er en samlet stigning i afdelingernes opsparing fra 2019 til 2020 på 63 mio. kr. Det er før fordeling af coronakompensation. Med denne indstilling er der udarbejdet et fælles grundlag for en drøftelse af retningen for rådmændenes disponering af opsparing.

Børn og Unge har reduceret sin opsparing med 27 mio. kr., så den nu udgør 194 mio. kr.

Sociale Forhold og Beskæftigelse har øget sin opsparing med 102 mio. kr., så den nu udgør 62 mio. kr. Afdelingen foreslår, at der konverteres 22 mio. kr. af opsparingen til anlæg i 2021-2024.

Sundhed og Omsorg har reduceret sin opsparing med 29 mio. kr., så den nu udgør 111 mio. kr.

Kultur og Borgerservice har øget sin opsparing med 18 mio. kr., så den nu udgør 49 mio. kr. Afdelingen foreslår, at der fra opsparingen overføres 10 mio. kr. til KB-anlæg i 2021.

Teknik og Miljø øger sin opsparing på det decentraliserede område med 21 mio. kr. så den nu udgør 25 mio. kr.

Borgmesterens Afdelings har reduceret sin opsparing med 17 mio. kr., så den nu udgør 22 mio. kr.

### Indstilling

Det indstilles:

At 1) Sociale Forhold og Beskæftigelses forslag om at overføre 22 mio. kr. fra opsparingen til anlæg i 2021 godkendes.

At 2) Kultur og Borgerservices forslag om at overføre 10 mio. kr. fra opsparingen til KB-anlæg i 2021 godkendes.

At 3) Afdelingernes planer for brug af opsparing i øvrigt drøftes i de relevante fagudvalg.

### Sagens forløb

19-04-2021 Magistraten
Fremsendes til [adresse] med bemærkning, at Magistraten i mødet den 19. april 2021, anbefaler, at byrådet tiltræder Borgmesterens Afdelings indstilling af 14. april 2021.
 28-04-2021 [adresse]

Fremsendes til Økonomiudvalget til behandling i henhold til beslutning i byrådets møde den 28. april 2021.

Sagen blev behandlet med sagerne 12, 13 og 15 - 19.

 05-05-2021 Økonomiudvalget
Indstillingerne: [adresse] regnskab for 2020, Diverse forhold med relation til regnskab 2020, Afdelingernes plan for brug af opsparing, Poul Hermansen 2020, Datakvalitet og ledelsesinformation i 2020, Afrapportering på [adresse], Afrapportering fra Rådet for Sociale Investeringer 2020 og Tilbagemelding 2020: Nye veje til velfærd og vækst, Innovation i [adresse] blev behandlet sammen.

Pernille Berg, Keld Bach og Elisabeth Nielsen kunne tiltræde indstillingerne i overensstemmelse med Magistratens anbefalinger og ændringsforslaget til ’Diverse forhold med relation til regnskab 2020’ fra SF.

Victoria Kjær tog forbehold for alle indstillingerne.

Emma Nørgaard og Tommy Thorsen kunne tiltræde indstillingerne – undtagen en - i overensstemmelse med Magistratens anbefaling og ændringsforslaget til ’Diverse forhold med relation til regnskab 2020’ fra SF. De tog forbehold for indstillingen ’Afrapportering på [adresse]’.

Albert Olsen var forhindret i at deltage i udvalgets behandling af sagen.

 12-05-2021 [adresse]
Beslutning ikke frigivet